ምስበለተን ከኣ ቨነሳ ይብላኣ። እታ ቅድሚ ሒደት ዓመታት ዝወለደታ ምስላን ደማን ቨነሳ ከምኡ ገይራ ብዛዕባ ስዩም ብምግዳሳ ኣዚያ ትሕጎስ ንጓላ ሓቚፋ ብምስዓም ከኣ ሒዛታ ንቤታ ትኸይድ። ብድሕሪኡ መማህርቲ ቨነሳ፡ ንመሓዘአንን ንዓኣተንን ንቲኬት ዝኸውን ገንዘብ ካብ ስድረአን ክሓታን ክእክባን ጀሚረን። ምንጪ ስእሊ, Vanessa Tsehaye መግለጺ ስእሊ, ቨነሳን መሓዙታን ገንዘብ ክእክባ እንከለዋ ነዚ ዝረኣዩ መማህራን ኮነ ስድራ-ቤት ተማሃሮ ስለምንታይ እንተበሉወን፡ ናይ ነገር ቖልዓ፡ "ንቨነሳ ኣኮኣ ስለዝተኣስረ ንኤርትራ ኬድና ሒዝናዮ ክንመጽእ ኢና" ከምዝበላ ክሳብ ሕጂ ብኣንክሮ ትዝክሮ ዮርዳ። ሽዑ ገና ተማሃሮ መባእታ እየን ዘለዋ። ካብ ሽዑ ኣትሒዛ እምበኣር እያ ቨነሳ ብዛዕባ ዝተኣስረ ኣኮኣ፡ ስዩም ክትሓስብን ክትግድስን ጀሚራ። ጓል ሽዱሽተ ዓመት ምስ ኮነት ምስ ስድርኣ ንኣስመራ ምስከደት ንኣኩኣ ክትርእዮ ክቱር ባህጊ እኳ እንተነበራ ግን ኣይተኻእለን። ስዩም ካብ ዝእሰር ድሮ ክልተ ዓመቱ ኮይኑ ነይሩ። ኣስመራ በጺሓ ግን ኩሉ እቲ ብዛዕባ ስዩም ዝበሃልን ዝዕለልን ኣብ ሓንጎላ ከዚናቶ መጺኣ። ግዜ እናነውሐ ምስ ከደ፡ ደሃይ ሓዋ ዝተሸርባ ወላዲታን ቤተሰብን ክሻቐሉን ክሓዝኑን ምስ ረኣየት፤ ስድራ-ቤት ስዩም፡ ደቁን በዓልቲ ቤቱን ኣብ ዓድን ስደትን ኮይነን ተፈላልየን ክጭነቓን ክነፋፈቓን ምስ ረኣየትን ምስ ሰምዐትን ኣብ ዓሰርተ ሽዱሽተ ዓመታ መሰል ዝተነፍጎ ኣኩኣን መሰልቱን መሰሎም ክሕሎ፡ ድምጺ ክትኮኖም ብምሕላን፡ ንወላዲታ " ንስዩም ዶኩሜንታሪ ፊልም ክሰርሓሉ ደልየ ኣለኹ'ሞ ሓግዝኒ" በለታ። ዮርዳኖስ እውን ምሒር ተሓጒሳ፡ ብኹሉ እትኽእሎ ዘበለ ከምእትሕግዛ ነጊራ እንታይ ክትገብረላ ከምእትደሊ ሓተተታ። ስዩም ውሩይ ናይ ኩናት ሰኣላይ ብምንባሩ፡ ንዕኡ ዝገልጽ ንሞይኡ ዝትርኽ ሰነድ ከተዳሉ እንተኾይና ኣሳእል ከምዘድልያ ሓበረታ። ኩሉ ነገር ብሃንደበት ስለዝኾነ፡ ስእሊ ስዩም ኣብ ኢዳ ኣይነበራን ዮርዳ። ኣብ ግዳም ኣብ ስደት እውን ክትረክብ ኣይከኣለትን። ስለዚ ኣብ ዓዲ ምስ ስድራ እንተልዩ ኣኻኺባ ክትመጽእ ሓሊና ምስ ጓላ ጥራይ ተማኺራ ንማንም ከይነገረት ንኣስመራ ከደት። ኤርትራ፡ "ምሕታት'ዶ ሓጢኣት'ዩ?" ኣብኡ እውን እቲ ምኽንያት ንማንም ከይሓበረት ክትረኽቦ ዝኸኣለት ኣሳእል ኣኪባ፡ ነተን ኣብ 90ታት ዕድመ በጺሐን ብናፍቖት ስዩም ወደን ተኾርምየን፡ ማዕጾ ካንሸሎ ንዘዝዃሕኮሐ "ስዩም ድዩ?" እናበላ ስም ስዩም ከልዕላ ዝውዕላ ወላዲቱ፡ ወላዲታ ምኽንያቱ ከይነገረት፡ ከምታ ቨነሳ ዝደለየታ "ስዩም ኢዝ ማይ ሳን!" እናበለት ስኢላ ናብ ሕልምን ድሌትን ጓላ ንምምላእ ናብ እትነብረሉ ሃገረ-ስደት ተመልሰት። ብድሕሪኡ ቨነሳ፡ ካብ ስዩም ሓሊፋ ብዛዕባ ኤርትራ ክትዛረብ ምስ ጀመረትን ብስራሕ ምስተጸምደትን፡ ዮርዳኖስ ንውላዳ ኮፍ ኣቢላ "እዛ ኤርትራ እትበሃል ሃገር፡ ገዛና እቲ እንኽእሎ ገይርናላ ኢና። ዓባይክን ኣባሓጎኽን፡ ከምኡ እውን ሸሞንተ አሕዋተይ ኣኮታትክን ኣሞታትክን፡ ብዙሓት ቀረባ ኣዝማድክን ኣበርኪቶሙላ እዮም። በጃ ከፊልና - ተሰዊእናላ። ሕጂ ግን ይእከል፡ ንስኺ ውራይ ትምህርትኺ ግበሪ" በለታ። ቨነሳ ግን "ከምኡ ኣይትበሊ ማማ ንኤርትራን ህዝባን ክንቃለሰሉ ኢና፤ እቶም ከይዛረቡ ኣፎም ተሎጒሙ፡ ከይጽሕፉን ሓሳባቶም ከይገልጹን ተኸልኪሎም፡ መሰሎም ክሓቱ ዘይክእሉ ሰባት ንሕና ኣብ ደገ ኬይንና ክንዛረበሎምን ክንሓተሎምን ግዴታና እዩ። ንሕና ዘይተዛረብናሎም ደኣ እሞ መን እዩ ክዛረበሎም" በለት። ዮርዳኖስ ነታ ኣጋጣሚ ምስ ሓደ ዘይትርስዖ ኣጋጣሚ እያ ተተኣሳስሮ። ምስ ቨነሳ ኣብ ምምሻጥ ጸጕሪ ጥራሕ "አሕሚምክኒ ቀስ ኣብልኒ!" ክበሃሃላ እንተዘይኮይነን ክሳብ ሕጂ ተቛይቐን ከምዘይፈልጣ እትገልጽ ዮርዳኖስ፡ ሓደ ግዜ ቨኔሳ ጸጕራ ኣዚዩ ብርቱዕ ስለዝነበረ ክትምሽጣ እንከላ ትበኪ እሞ፡ ከተቀባጥረላ ብምሕሳብ "ቬነሳ እዚ ሸይጣን ጽጕርኺ'ሞ እሞ እንታይ ክንገብሮ ኢና" ምስበለታ፤ [ብርተዐ ጸጒርኺ እዩ እምበር ኣነ ኣይኮንኩን አሕሚመኪ ንምባል እዩ] ተጠውያ፡ ጥምት ኣቢላ፡ "ንጸጒረይ ሸይጣን ኣይትበልዮ ኣካል ሰብነተይ እዩ - ኣይትጽረፍዮ" ከምዝበለታን ጓል ክልተ ዓመት ብምንባራ ኣዚያ ከምዝተገረመትን፡ ካብ ሽዑ ኣትሒዛ ከተኽብራን ክትጥንቀቐላን ከምዝጀመረት፡ ንቖልዓ ዝሃሲ ነገር እንተዘይኮይኑ ከኣ ኩሉ ነገር ከምእተካፍላ ትዛረብ። ገናሒ ብዝመስል ቃላት "ንሕና ዘይተዛረብናሎም ደኣ'ሞ መን!
